URGITh
ఉర్జిత్‌ పటేల్‌ నియామక వివరాలు ఇవ్వలేం!
న్యూఢిల్లీ, నవంబరు 7: భారతీయ రిజర్వుబ్యాంకు గవర్నర్‌గా ఉర్జిత్‌పటేల్‌ నియామకంలో అనుసరించిన విధానాలు వెల్లడించేందుకు కేబినెట్‌ సెక్రటేరియట్‌ నిరాకరించింది. గవర్నర్‌పోస్టుకు ఎంతమంది అభ్య ర్ధుల పేర్లను పరిశీలించారో ఆజాబితా అందించాలని అందిన ఆర్‌టిఐ దరఖాస్తుపై ఈ దస్త్రాలు అన్నీ కూడా కేబినెట్‌ దస్త్రాలని బహిరంగపరిచేందుకు వీలులేదని స్పష్టంచేసింది. అలాగే కేబినెట్‌ సెక్రట ేరియట్‌ కూడా ఈ సెర్చ్‌కమిటీ సమావేశాల మినిట్స్‌కూడా ఇవ్వలేని స్పష్టంచేసింది. ఆర్‌బిఐ గవర్నర్‌ ఎంపికకు అనుసరించిన విధి విధానాలు ఎట్టిపరిస్థితుల్లోను బహిరంగపరిచేందుకు వీలులేదని వెల్లడించింది. సమాచార హక్కు చట్టం సెక్షన్‌8(1)(ఐ)పరిధిలో మిన హాయింపు ఉందని కేబినెట్‌ సెక్ర టేరియట్‌ వివరించింది. కేబినెట్‌ పత్రాలుగా భావిస్తున్న మంత్రివర్గ సభ్యుల చర్చలు, కార్యదర్శులు, ఇతర అధికారులతో జరిగిన చర్చలు కూడా వెల్లడించలేమన్నా రు. అయితే మంత్రిమండలి నిర్ణ యాలు, మంత్రివర్గ నిర్ణయాల ఆధారంగా చేపట్టిన కార్యాచరణ వంటివి బహిర్గతంచేయవచ్చని అయితే ముందు నిర్ణయంతీసుకున్న తర్వాత అమలుకు రావాల్సి ఉంటుందని వివరించింది. ఉర్జిత్‌పేటల్‌ ఆగస్టు 20 తేదీనే ఆర్‌బిఐ గవర్నర్‌ అభ్యర్ధిగా ఆర్థిక మంత్రిత్వశాఖ ప్రకటించింది. సెప్టెంబరు 4వ తేదీ రఘు రామ్‌రాజన్‌ స్థానంలో ఆన బాధ్యతలు స్వీకరించారు. ఆర్ధికరంగ నియామకాల తనిఖీ క్రమబద్ధీకరణ కమిటీ, కేబినెట్‌ నియామకాల కమిటీ వంటివి ఆర్థికరంగంలోని అత్యున్నతస్థాయి కమిటీలు సంస్థల ఛైర్మన్‌లకు నియామకాలు జాబితా రూపొందించిన సిఫారసు చేస్తుందని వెల్లడించారు. ఆర్థిక వ్యవ హారాల శాఖ కార్యదర్శి, ఆర్థికసేవల కార్యదర్శి ఈ క్రమబద్ధీకరణ సంస్థకు ఛైర్మన్‌గా వ్యవహరి స్తుండగా మరో ముగ్గురు బయటి ప్రాంత నిపుణులు కూడా కమిటీలో సభ్యులుగా వ్యవహరిస్తారు.